Държавен вестник, бр. 84, 2021 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  84
обработка посочен в Правило D-2; и 
.3 
предложеният метод за валидиране на всяко заявено ОПС трябва 
да бъде изложен, заедно с информация за източника, пригодността 
и надеждността на метода; 
.6 
документ за обработка на софтуерна промяна и контрол на ревизията, 
включващ всички софтуерни промени, въведени в системата след оценката 
преди изпитването. Те се извършват в съответствие с процедурата за 
обработка на промяната, осигуряваща проследимост. Следователно 
производителят представя процедура, описваща как трябва да се 
обработват промените и как се поддържа контролът върху ревизиите. Като 
минимум за искане за модификация се изготвят и регистрират следните 
видове информация: 
.1 
причина за модификацията; 
.2 
спецификация на предложената промяна; 
.3 
разрешение за модификация; и 
.4 
протокол от изпитването; 
.7 
функционално описание, включително текстово описание с необходимите 
поддържащи чертежи, диаграми и фигури, които трябва да бъдат 
използвани: 
.5 
конфигурация и подреждане на системата; 
.6 
обхват на доставката; 
.7 
функционалност на системата, обхващаща функции за 
контрол, наблюдение, аларма и безопасност; 
.8 
самодиагностика и алармени функционалности; и 
.9 
безопасни състояния за всяка внедрена функция. 
1.4 
Документацията може да включва конкретна информация, свързана с настройката 
за изпитване, която да се използва за наземни изпитвания съгласно настоящия Кодекс. Тази 
информация трябва да включва вземането на проби, необходими за осигуряване на 
правилното функциониране, както и всякаква съответна информация, необходима за 
осигуряване на правилна оценка на ефикасността и ефектите на оборудването. 
Предоставената информация трябва също така да обхваща общото съответствие с 
приложимите стандарти за околната среда, здравето и безопасността по време на 
процедурата за одобрение на типа. 
Оценка на готовността за ползване 
1.5 
По време на оценката за готовност за ползване Администрацията трябва да 
гарантира, че е спазена всяка техническа спецификация, посочена в раздел 4 от настоящия 
Кодекс, различна от тези, които ще бъдат оценявани по време на по-късно изпитване. 
 
1.6 
Оценката за готовност трябва да бъде извършена с оглед проектирането и 
конструкцията на СУБВ, за да се определи дали има някакви основни проблеми, които биха 
могли да ограничат способността на СУБВ да управлява баластни води, както е предложено 
от производителя, или да работи безопасно на борда на кораби. 
1.7 
Администрациите трябва да гарантират, че са предприети адекватни оценки на 
риска, включително изпълнението на превантивни действия, свързани с безопасната 
експлоатация на СУБВ. 
1.8 
Като първа стъпка производителят трябва да предостави информация относно 
изискванията и процедурите за инсталиране, калибриране и експлоатация (включително 
изисквания за поддръжка) на СУБВ по време на изпитване. Тази оценка трябва да помогне 
на изпитващата организация да идентифицира всякакви потенциални проблеми за здравето 
или безопасността на околната среда, необичайни експлоатационни изисквания (труд или 
материали) и всички проблеми, свързани с обезвреждането на странични продукти от 
обработката или отточни потоци. 
1.9 
Съоръжението за изпитване трябва да има процедура за справяне с отклоненията, 
които се появяват преди изпитването, и процеса на оценка, който включва процес на 
оценяване и валидиране за отстраняване на всички непредвидени отклонения, които могат 
да възникнат по време на изпитването. Отклоненията от процедурата за изпитване се 
протоколират изцяло. 
1.10 
По време на оценката на готовността за ползване се идентифицират основните 
компоненти на СУБВ. За основни компоненти се считат тези компоненти, които пряко 
влияят върху способността на системата да отговаря на стандарта за обработка, описан в 
Правило D-2. По време на изпитванията за одобрение на типа не трябва да се извършват 
подобрения или промени на основните компоненти. Промяната на основен компонент 
изисква ново представяне на предложението за изпитване и включва нова оценка и 
повторение на наземните изпитвания и изпитванията на борда на кораба. 
1.11 
Администрацията може да разреши подмяна на несъществени компоненти с 
еквивалентна спецификация (независимо одобрени по отношение на признат и равностоен 
експлоатационен стандарт) по време на одобрение на типа. Отчитат се замествания на 
основни компоненти по време на изпитването. 
1.12 
Подобрения на СУБВ, които се отнасят до безопасната експлоатация на тази 
система, могат да бъдат разрешени по време на и след одобрение на типа и трябва да бъдат 
протоколирани. Ако такива подобрения на безопасността пряко засягат способността на 
системата да отговаря на стандарта, описан в Правило D-2, те се третират като промяна на 
основен компонент, съгласно параграф 1.10 по-горе. 
1.13 
Оценката трябва да идентифицира консумативите в СУБВ. Администрацията може 
да разреши подмяна на подобни консумативни компоненти по време на изпитването за 
одобрение на типа, като всички замени се протоколират. 
Оценка на ограниченията за проектиране на системата 
1.14 
Оценката на ОПС се извършва от Администрацията. Тя оценява основата за 
твърдението на производителя, че ОПС включват всички известни параметри за качество на 
водата и експлоатационни параметри, към които дизайнът на СУБВ е чувствителен и които 
са важни за способността му да постигне стандарта за обработка, описан в Правило D-2. 
 
1.15 
Администрацията трябва да оценява също така годността и надеждността на 
предложените методи за валидиране на претендираните долни и/или горни стойности за 
всяко ОПС. Тези методи могат да включват изпитвания, които трябва да бъдат предприети 
по време на наземни, бордови или стендови изпитвания и/или използването на подходящи 
съществуващи данни и/или модели.